nl en en en en nl af nl en nl af nl nl nl af da af et nl da af en en
Die dagroetes se beginpunt is ongeveer 300 meter vanaf Rooikranskamp op die pad na Oom Japie se huis. Die 4 roetes is met geel spore gemerk en daar is ‘n spoeltoilet by die beginpunt.
Grootkloof – 8km – Moeilik
Tempelmurasie – 4.5km – Maklik
Die roete kruis die motorpad na Rooikrans by die bruggie en volg die stroom af verby Klipdam tot bokant Skeurkloof. Daarna volg dit die noordelike kant van die kloof deur pragtige rotse met uitsigte oor die vallei tot by die omheinde murasie. Die Tempelmurasie is gebou om die middelwinter sonsondergang (21 Junie) oor die kruin van Doornkop te aanskou. Die terugroete sluit by Klipdam aan by die paadjie waarmee gekom is. Hier kan stappers swem voordat hulle terugkeer na die beginpunt.
Skeurkloof – 3km – Redelik Maklik
Hierdie korter roete sak vinnig tot onderkant die kranse vanwaar dit dan geleidelik afdaal tot by die spruit waar dit skerp links draai en aansluit by die Grootkloofroete.
Sederberg – 2.5km – Maklik
Die ooreenkoms van die rotsformasies waardeur hierdie roete loop met die van die Sederberge verleen aan hom sy naam. Dit is ‘n maklike roete tussen groot rotse deur, verby ‘n uitkykpunt oor Grootkloof tot by ‘n swemgat met helder skoon water. Die paadjie terug sluit aan by die eerste deel van die roete.
gauteng web design | web hosting gauteng
Copyright © 2018. All Rights Reserved.